Анри Мишо
Празнота

Превод от френски: Пенчо Симов, 1978

chitanka.info

В нея духа страшен вятър.

Тя е само малка дупчица в гръдта ми,

но във нея духа страшен вятър.

В дупчицата има и омраза (винаги), и ужас, и безсилие,

има и безсилие, и вятърът е уплътнен,

яростен като вихрушка,

би пречупил и стоманена игла,

пък е само вятър, само празнота.

Щом за миг изчезне, аз се търся, подлудявам.

А Христос какво би казал, ако бе такъв създаден?

Тръпките у мене имат винаги приготвен студ.

Празнотата ми е ненаситна и унищожителна.

Тя е вата и мълчание

на замлъкнали звезди.

И макар че е дълбока, дупчицата няма форма…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.